钦定古今图书集成/历象汇编/乾象典/第058卷 > 《周天大象赋》〈节〉汉·张衡
## 钦定古今图书集成/历象汇编/乾象典/第058卷 > 《周天大象赋》〈节〉汉·张衡

“垂万象乎列星，仰四览乎中极。”一人为主，四辅为翼。
钩陈分司，内座齐饬，华盖于是乎临映，大帝于是乎
游息。尚书谘谋以纳言，柱史记私而奏职。女史掌彤
管之调，御宫扬翠娥之色，阴德周给乎其隅，《大理》详
谳乎其侧。天柱司晦朔之序，六甲候阴阳之域，其文
焕矣，厥功茂哉！环藩卫以曲列，俨阊阖之洞开；北斗
标建车之象。移节度而齐七政，文昌制戴筐之位，罗
将相而枕三台。辟天床于玉阙，乃宴休之攸御。肃天
理于璇玑，执威权而是预。天枪天棓以相指，内厨内
阶而分据。双三夹斗而燮理，两乙宾门而佐助。尔乃
天牢崇圉，设禁暴之堤防；太尊明位，拟圣公之宠章。
太阳接相以班迹，元戈拨杓而辉芒。“势微微而有象，
辅熠熠而流光。荐秋成于八谷，务春采于扶筐。天厨
厂兮供百宰，传舍开兮通四方。伟天官之繁缛，立疏
庙之隆崇。何大角之皎皎，夹摄提之融融。七宿画野
以分区，五宫立都而对雄。既以历于中宫，乃回眸而
顾东。观角亢于黄道，包分野于营中。开天门之灿耀，
揖进贤之雍容。是推”纪于变节，是正纲于大同。其次
则梗河备预，招摇候敌。泛舟亢池，飞觞帝席。周鼎毓
神，天田丰籍。按三条于平道，宾万国于天门。置平星
以决狱，列骑官而卫阍。阳门守于边险，折威防于将
奔。顿顽司于五听，车骑参于八屯。望南门之峻关，觌
库楼之城府。偃蹇列于四衡，的历分于五柱。或藏兵
而蓄锐，或重扃而御侮。焕苍龙之中宿，瞩氐心以及
房。听朝路寝，布政明堂。爰俾其地，于宋之疆。粤若大
火，赫矣天王。钩钤俨于凤阙，积卒穆于龙骧。天辐备
于舆辇，键闭守于关梁。骑阵启将军之位，从官主巫
医之职。罚作赎刑，日为阳德。二咸防非而体正，七公
议贤而纠慝。阵车雷击乎其南，天乳露滋乎其北。彼
贯索之为状，实幽囹之取则。历龙尾以及箕，跨北燕
而在兹。配四妃而有序，均九子以延慈。龟曳尾而波
泳，鱼张鳞而水嬉。天江为太阴之主，傅说奉中闱之
祠。糠为簸扬之物，杵为舂臼之用。天钥司其启闭，丈
人存其播种。狗以吠盗，奸回靡纵。却睇女床，前瞻天
纪。耀棘庭之金印，粲椒宫之玉齿。中有崇垣，厥名天
巿，车肆中衢以连属。巿楼临箕而郁起，帝座类候而
独尊。侯臣光熙而燮理，宗星派疏而远集，宦者刑馀
而近侍。列肆与屠肆分行，宗正与宗人同峙。帛度立
象以量用，斗斛裁形而取拟。若乃眺北宫于元武，泊
南斗而牵牛。赋象通牺庙之类，司域应江淮之洲。建
星含曜于“黄道，天弁写映于清流。河鼓进军以嘈囋，
两旗夹道以飞浮。天渊委输于南海，狗国分权于北
幽。鸡扬音而顾侣，鳖曜影而来游。天田临于九坎，罗
堰逼于天桴。是司沟洫，是制田畴。遂耸睇于汉阳，乃
攸窥于织女。引宝毓囿，摇机弄杼。辇道清尘而俟驾，
渐台飞灰而候吕。可以嬉游，可以临处。瞻须女之缯
室，奄开邦于会稽。”离珠耀珍于藏府，《匏瓜》荐果于宸
闺，离瑜佩琼而衒服，败瓜委蔓以分畦。其外郑越开
国，燕赵邻境，韩魏接连，齐秦悠永，周楚列曜，晋代分
问，天津横汉以摛光，奚仲临津而汎影，既编梁以虹
构，亦裁轮而电警。列虚危于齐济，职悲哀与宗庙，“坟墓写状以孤出，哭泣含声而相”召。败臼察灾而扬辉，
天垒守夷而骈照。司命与可禄连彩，司危与司非叠
曜。伺祸褔之多端，总兴亡之要妙。人掌诏以优游，俨
为人之质状。钩主震而屈曲，宛如钩而取象。车府息
雷毂之声，造父曳风銮之响。杵军给以标正，白年丰
而示仰。土吏设备以司存，斧钺用诛之所掌。虚梁阒
寂以幽閟，盖屋“喧轰而宴赏。天钱纳賮以山积，天网
憩舆而野飨。北落置候兵之门，八魁建张禽之网。瞻
庙府于室壁，谅有卫之封畿。布离宫之皎皎，散云雨
之霏霏。霹雳交震，雷电横飞。垒壁写阵而齐影，羽林
分营而拆辉。土公司筑而开务，天厩飞御而起机。腾
蛇宛而成质，水虫总而攸归。动则飞跃于云外，止则”
盘萦于汉沂。迤奎娄之分野，辨邹鲁之川陆，豢驯兽
于囿苑，隶封豕于沟渎。“左更处东而掌虞，右更居西
以司牧，立囷仓之储聚，树溷屏之重复。司空主土以
搜祥，铁锧萦刍而荐畜，军南门列辕而远出，天将军
扬旗而示逐，伊王良之策马，则车骑之满野。蒙居河
而路塞，策裁鞭而电写，阁道优游而”据中，附路备阙
而居下。自胃仓而昴毕，实赵地之交衢，建旄头而肃
引，《毕罕》车而迅驱，卷舌则天谗之表，附耳属天高之
隅。天高望气，天谗备巫，卷舌安其寂默，附耳矜其谄
谀。天船泛影乎清濑，贮积水而窥害，大陵分光乎耀
虚，包积尸而如带。砺石资乎锯刃，月宿归乎太阴。天
街画于戎野，天河察“于山林。天节宣威于邦域，天阴
进谋于腹心。天庾积粟以示稔，天廪备稷以祈歆。天
园曲列兮储芳树，天苑圆开兮畜异禽。刍槁遵纳秸
之轨，殊国晓重译之音。九游排锋以进退，军井依营
而浅深。天关严扃于毕野，诸王列藩于汉浔。何五车
之均明，而三柱之照焕。纳五兵于藏府，图七国之邦。
贯天”潢利涉以沦涟，咸池浮中而渺漫。辟岷峨之沃
壤，晞觜参之曜形。示斩刈以明罚，收褒旅而获宁。参
旗慑于边寇，玉井通于水经。座旗肃穆以昭礼，司怪
幽求而发冥。屏嫌于客，厕咎于圊。亦有天屎，质黄效
灵。于是仰东井之舆鬼，览西秦之伯邑。质明祀而变
生，钺淬水而刑及。四渎断江淮之候，两河“占胡越之
域。水位泻流而迅奔，天樽奠馔而翕集。军巿通货以
圆缀，五侯疑议而衡立。积水酝燕酬之劳，积薪备牲
庖之给。野鸡俟兵而据巿，天狗吠盗而映涟。阙丘拟
乎两观，水府司乎百川。狼援戈而野战，弧属矢而承
天。老人作主而秋焕，丈人通臣而夜悬。子扶尊而眇
邈，孙孕绪而连绵。惟天社”之赫若，实勾龙之神焉。爰
观柳以及张，知周疆之爰启。俨咮颈以分嗉，奉滋尝
而赐醴。观夫轩辕之宫，宛若腾蛇之体。交雷雨之霭
霭，列后妃之济济。酒旗缉宴以承欢，内平绳愆而执
礼。爟含烽而谍寇，实防边之有俟。长垣崇司域之备，
少微彰处士之懿。外厨调列膳之滋，天相居大臣之
位。天纪录禽而献齿，天广严嗣而毓粹。天稷播五稼
之勤，东瓯表三夷之类。爰周翼轸，厥土惟荆，驱风驿
之千乘，奏云门之六英。长沙明而献寿，车辖朗而陈
兵。青丘荫于韩貊，器府总于琴笙。军门坐甲于军阃，
司空掌土于司平。瞩太微之峥嵘，启端门之赫奕。何
宫庭之宏厂，类乾坤之阖辟。五座参一帝之谋，九卿
踵三公之迹，储以太子，参之幸臣。从官肃侍，谒者通
宾，郎将司戟于丹陛，郎位含香于紫宸，乃寄屏以持
法，控端门之内𬮱，明堂演化，灵台候神，虎贲之征猛
士，进贤之访幽人，献渊谋于诸侯，俨营卫于常陈，何
天汉之昭回，自东震而绵络，北贯箕而联斗，南经说
而纬籥，合乘津而浮瓜，分漂杵而泛阁，历玉潢以汪
洋。沦七星而依泊。